Mariam Alisa

Mariam Alisa merupakan siri drama televisyen Malaysia 2016 arahan Shahrulezad Mohameddin, dibintangi oleh Elvina Mohamad (dikreditkan sebagai Elvina Teylv) sebagai watak tajuk bersama Ben Amir sebagai heronya.Drama Mariam Alisa (TV3) My Infotaip (25 Ogos 2016). Dicapai pada 26 Ogos 2016. Drama ini memulakan tayangan perdana di Slot Lestary TV3 dari 26 Ogos 2016 hingga 23 September 2016 menggantikan Ketupat Palas Mr. Handsome.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan seorang gadis kampung yang cantik bernama Mariam Alisa. Mariam hanya tinggal berdua bersama ayahnya yang sudah uzur dan lumpuh. Walaupun Mariam merupakan satu-satunya anaknya, dia tetap berasa tidak selesa apabila Mariam perlu merawatnya dan menjaga kebajikannya. Oleh kerana itu, ayahnya menyuruh Mariam untuk bernikah dengan Ustaz Haiqal kerana Ustaz Haiqal sering bertandang ke rumah dan membantu Mariam. Namun sebaik mana hati Ustaz Haiqal ini, hati Mariam tidak lagi terbuka untuk mana-mana lelaki.

Demi menyara ayahnya, Mariam menjual nasi lemak di sebuah gerai di kampung. Hari-hari Mariam berlalu hampir serupa di gerai itu, sehingga Farhan seorang pemuda datang membeli nasi lemak Mariam. Pada saat itu, Farhan terpegun melihat kecantikan Mariam sehingga dunia ini bagaikan tiada bunyi lain selain deruan bayu berbisik ditelinganya.

Semenjak hari itu, Farhan sering ke gerai nasi lemak tetapi untuk bertemu dengan gadis manis itu. Mariam pula semakin berlembut hati dengan Farhan walaupun Farhan itu seorang pekak dan kelihatan seperti bukan orang berada. Hal ini kerana, Mariam sudah serik dipermainkan oleh lelaki berada. Namun Mariam tidak tahu bahawa Farhan cuma berpura-pura pekak sebagai alasan terpaku tatkala melihat kecantikan Mariam. Sampai bilakah Farhan perlu berahsia dengan Mariam?

Pelakon

Pelakon utama
Elvina Teylv sebagai Mariam Alisa
Ben Amir sebagai Farhan

Pelakon pembantu
Amirul Faqeem sebagai Ustaz Haiqal
Haris Zainuddin sebagai Fareeq
Aida Aris sebagai Datin Hayati
Roy Azman sebagai Dato Mokhtar
Nadia Aqilah sebagai Sharmin
Najua P. Ramlee sebagai Adila
Ramli Saleh sebagai Ayah
Halimatussadiah Mohd Daud sebagai Mak Jah
Zulkifli Saleh sebagai Pak Mat
Norazian Ibrahim sebagai Emak

Runut bunyi
 "Dalam Keraguan" - Nadia Aqilah
 "Hadir" - Nadia Aqilah

Rujukan

Kategori:Drama Melayu 2016
Kategori:Rancangan TV3